laion/Wikipedia-Exotic huggingface dataset:
קאן

קאן (בצרפתית: Cannes) היא עיר קיט בדרום-מזרח צרפת השוכנת בריביירה הצרפתית, ובה כ-70,000 תושבים. בעיר נערך מדי שנה פסטיבל סרטים בינלאומי נודע, "פסטיבל קאן". אוכלוסיית העיר קאן מנתה 67,304 תושבים במפקד האוכלוסין שהתקיים ב-1999. ההערכות כיום אומדות את אוכלוסייתה בכ-69,700 תושבים. היא מהווה חלק מהמטרופולין של ניס, שאוכלוסייתו הכוללת עולה על 900,000 תושבים. קאן שוכנת בריביירה הצרפתית, ויש אליה גישה נוחה מכיוון האלפים הימיים. היא ידועה בזכות חופיה החוליים, אשר מרביתם פתוחים לציבור. בימי הביניים הייתה קאן חלק פיאודלי ממנזר מקומי. עד תחילת המאה ה-19, הייתה קאן כפר חקלאי, שרבים מתושביו התפרנסו מדיג. בכפר הייתה צפיפות אוכלוסייה גבוהה יחסית לאזור. בתחילת שנות ה-30 של המאה ה-19, אריסטוקרטים זרים, ביניהם צרפתים, בנו בתי קיט באזור, ובכך הפכו את הכפר בהדרגה לעיר קיט. ב-1 במרץ 1815 נחת נפוליאון בקאן, לאחר שברח מהאי אלבה שאליו הוגלה לאחר תבוסתו. האחראי לגדילת הכפר היה הלורד הנרי פטר ברוהאם (1777–1868), פוליטיקאי בריטי מוכשר ונשוא פנים בזמנו שגילה את קאן ב-1834 בדרכו לאיטליה. הוא קנה אדמה מערבית לכפר, שהיום מהווה את הכניסה לעיר. ברוהם השתמש בקשריו הפוליטיים בצרפת על מנת לפתח את האזור. פיתוחה של עיר החוף הביא להתפתחות הרכבת הקלה באזור, ובייחוד לפתיחתה של הרכבת הקלה של קאן, שנפתחה ב-1899. קאן מאופיינת כעיר קיט המארחת מגוון של ירידים, פסטיבלים ותערוכות מהבולטים בתחומם בעולם. בין השאר מתקיים בקאן מדי שנה בחודש מאי פסטיבל הקולנוע בקאן, במרץ יריד הנדל"ן MIPIM, מדי שנה פסטיבל הפרסום הבינלאומי (האריה של קאן), ומדי שנתיים יריד תעשיית המוזיקה MIDEM. מקסיקו אקפולקו, מקסיקו ארצות הברית בוורלי הילס, ארצות הברית מרוקו קמיסת, מרוקו ספרד מדריד, ספרד בריטניה הרובע המלכותי קנזינגטון וצ'לסי, בריטניה יפן שיזואוקה, יפן שווייץ גשטאט, סאנן, שווייץ קנדה קוויבק סיטי, קוויבק, קנדה ישראל תל אביב, ישראל איטליה פירנצה, איטליה רוסיה מוסקבה, רוסיה צרפת רפיטי, צרפת מלון קרלטון (קאן) אתר האינטרנט הרשמי של קאן (בצרפתית) קאן, ברשת החברתית אקס (טוויטר) קאן, ברשת החברתית אינסטגרם קאן, ברשת החברתית LinkedIn קאן, באתר אנציקלופדיה בריטניקה (באנגלית) קאן (צרפת), דף שער בספרייה הלאומית קאן, צרפת: לא רק פסטיבל, באתר וואלה, 22 באוגוסט 2013 שירי הדר, תסתכלו בקאן: שיק צרפתי בניחוח ים תיכוני, באתר ynet, 5 במאי 2015 ירון רוולסצ'י, ‏כאן חיים בסרט: ארבעה ימים בלתי נשכחים בקאן, באתר ‏מאקו‏, 7 במאי 2015 "Cannes Relations Internationales". אורכב מ-המקור ב-2007-10-09. נבדק ב-2007-09-03. ערך זה הוא קצרמר בנושא יישובים בצרפת. אתם מוזמנים לתרום לוויקיפדיה ולהרחיב אותו.
ג'נט ארקיין

ג'נט דוס סנטוס ארקיין (בפורטוגזית: Janeth dos Santos Arcain; נולדה ב-11 באפריל 1969 בסאו פאולו שבברזיל) היא כדורסלנית עבר ברזילאית ששיחקה בליגת ה-WNBA. בשנת 2015 הוצגה בהיכל התהילה של כדורסל הנשים. ארקיין היא אחת השחקניות המקוריות של ליגת ה-WNBA, מאז הקמתה ב-1997. בדראפט 1997, היא נבחרה במקום ה-13, על ידי יוסטון קומטס. ארקיין שיחקה בכל משחק של הקומטס, בשבע העונות הראשונות שלה בקבוצה וזכתה עימה בארבע אליפויות רצופות. עונת השיא שלה הייתה 2001, בה סיימה עם ממוצע נקודות של 18.5, זכתה בתואר השחקנית המשתפרת של השנה והייתה חלק מחמישיית העונה הראשונה של ה-WNBA. ארקיין זכתה עם נבחרת ברזיל באליפות העולם 1994 ובשתי מדליות אולימפיות: כסף ב-1996 וארד ב־2000. מדיה וקבצים בנושא ג'נט ארקיין בוויקישיתוף אתר האינטרנט הרשמי של ג'נט ארקיין (בפורטוגזית) ג'נט ארקיין, ברשת החברתית אינסטגרם פרופיל אולימפי, באתר olympedia.org פרופיל, באתר eurobasket פרופיל, באתר פיב"א פרופיל, באתר ליגת ה-WNBA ריאיון עם ארקיין
גייזר ויימנגו

גייזר ויימנגו (באנגלית: Waimangu) הוא גייזר הממוקם בניו זילנד, ליד הר רוטורואה. אחת מהתפרצויותיו, שקרתה ב-1904, היא הגבוהה ביותר שאירעה: שיא גובה המים אז היה 457 מטרים. רוב סביבתו של הגייזר נהרסה בהתפרצות הר געש סמוך לשנת 1886. הגייזר נוצר בשנת 1900 ובכל התפרצויותיו שיא גובה המים היה גבוה מהרגיל. ב-31 באוגוסט 1903 נהרגו ארבעה תיירים, בעת התפרצות של הגייזר. הגייזר נאטם בעקבות מפולת סלעים בשנת 1904. United Press Association (31 באוגוסט 1903). "WAIMANGU GEYSER - 1903". New Zealand Disasters and Tragedies. נבדק ב-21 בינואר 2007. {{cite web}}: (עזרה) ערך זה הוא קצרמר בנושא גאוגרפיה של ניו זילנד. אתם מוזמנים לתרום לוויקיפדיה ולהרחיב אותו.
ארו

האם התכוונתם ל... אישים: קנת' ארו – מתמטיקאי אמריקאי סאמולי ארו – רוכב מרוצי אופנועי אנדורו פיני אחר: ארו (מחוז) – מחוז בצרפת ארו – המקום אליו מגיעות הנשמות התמות אחרי המוות לפי המיתולוגיה המצרית, חלק מהעולם הבא אירו – מטבע באיחוד האירופי, מוכר גם בשם יורו אֵרוּ בורא העולם ביצירתו של ג'.ר.ר. טולקין קונפדרציית הארו (Aro) -- קונפדרציה של שבטים במזרח אפריקה בשנים 1690-1902 שעיקר עניינה היה סחר בעבדים ומרכזה היה בניגריה של היום. אר
ארגון הפעולה הקומוניסטית

ארגון הפעולה הקומוניסטית (ערבית: منظمة العمل الشيوعي في لبنان) הוא מפלגה לבנונית מרקסיסטית-לניניסטית. ארגון הפעולה הקומוניסטית נוסד בשנת 1970 כאיחוד בין שתי קבוצות שמאל רדיקליות, הארגון למען לבנון הסוציאליסטית ותנועת הלבנונים הסוציאליסטים, מושאן איברהים מונה להיות מנהיג המפלגה, ארגון הפעולה הקומוניסטית מתח ביקורת קשה על המפלגה הקומוניסטית הלבנונית ומזכ"לה ג'ורג' חאווי והאשימה אותה בנטיות "רפורמיסטיות", אולם האיבה ביניהם פחתה באמצע שנות השבעים והם ניהלו משא ומתן על איחוד שבסוף לא צלח. במהלך מלחמת האזרחים השנייה, ארגון הפעולה הקומוניסטית השתייך למחנה הרדיקלי, איברהים היה מזכיר התנועה הלאומית הלבנונית, שהתפרקה אחרי תחילת מלחמת לבנון הראשונה וסילוקו של אש"ף מביירות. עם התחזקות האחיזה הסורית בלבנון ארגון הפעולה הקומוניסטית ירד למחתרת מכיוון שהוא סירב לאמץ את המדיניות האנטי-פלסטינית של סוריה ולקטוע את קשריו עם אש"ף. ארגון הפעולה הקומוניסטית קיים קשרים קרובים עם החזית הדמוקרטית לשחרור פלסטין כתוצאה מהאידאולוגיה הקרובה של שתי המפלגות. במהלך הנוכחות הישראלית ברצועת הביטחון ארגון הפעולה הקומוניסטית קיים יחסים קרובים עם חזבאללה ותמך במאבקו לסילוק ישראל מדרום לבנון. ארגון הפעולה הקומוניסטית הוא אחת מהמפלגות הלבנוניות המעטות שהם רב-עדתיות, בין חבריו יש נוצרים, סונים ודרוזים, ובסיס כוחו נמצא באוכלוסייה השיעית. בשנות השמונים של המאה העשרים, למפלגה היו כ-2,000 חברים.
קונטיינר

האם התכוונתם ל... מכולה (באנגלית: Container, ולעיתים אף בעברית/לעז: קוֹנְטֵיְנֶר) - תיבה גדולה, העשויה לרוב ממתכת, אותה מטעינים על כלי תחבורה נושאי משאות, כגון משאיות, רכבות ואוניות משא. וירטואליזציה ברמת מערכת ההפעלה – במחשוב, שיטת וירטואליזציה שבה מערכת ההפעלה מאפשרת קיומם של מספר מרחבי משתמש.
כוח ההרתעה הערבי

כוח ההרתעה הערבי (בערבית: قوات الردع العربية, תעתיק לעברית: קוואת א-רדע אלערביה) היה כוח התערבות צבאי שהוקם על ידי הליגה הערבית במטרה לשמור על הפסקת האש (הזמנית) שהושגה בימיה הראשונים של מלחמת האזרחים בלבנון. עם החרפת מלחמת האזרחים הלבנונית ב-17 וב-18 באוקטובר 1976, התכנסה הליגה הערבית לוועידת ריאד, בה הושג הסכם הפסקת אש, והוקם כוח ההרתעה הערבי כדי לאכוף את הפיקוח על יישום הפסקת האש. בשל היותה ועידה לא-רשמית הייתה הוועידה בעלת מעמד שולי ולא מחייב. מצב זה חייב את התכנסותן של המדינות שוב במסגרת ועידה בקהיר ב-25 וב-26 באוקטובר, לאשרור החלטות ועידת ריאד וקבלת ההחלטה הסופית על גודל הכוח הכלל-ערבי: 30,000 חיילים. בוועידת קהיר החליטה הליגה על הגדלת כוח שמירת השלום הערבי, שמנה עד אז 2,300 חיילים, ל-30,000. כוח התערבות שנוצר, הורכב במרביתו מכוחות סוריים, עם תרומה סמלית של מדינות ערביות אחרות, ובכלל זאת סעודיה ולוב. הכוח אמנם נשלח מלכתחילה לבקשתו של ראש ממשלת לבנון סולימאן פרנג'יה, ואמור היה להיות תחת פיקודו של נשיא לבנון, אולם למעשה היה הכוח תחת פיקודה הישיר של סוריה. בראשיתו כלל הכוח 30,000 חיילים, מתוכם 25,000 חיילים שנשלחו מטעם סוריה. עיראק (יריבתה המרה של סוריה באותה העת) התנגדה לכוח, לאור חששה כי כוח זה יאפשר לסוריה להגביר את השפעתה בלבנון, בחסות כלל-ערבית. אולם, כשהכוח הפך לעובדה קיימת, ניסתה לשלוח את חייליה דרך סוריה (המעבר היבשתי היחיד ללבנון), אולם המשטר הסורי מנע את כניסתם. באביב 1979, לאחר שהליגה הערבית האריכה את מנדט הכוח, הסודאנים, הסעודים וחיילים מאיחוד האמירויות עזבו את הכוח, וכך הוא הפך לכוח סורי בלבד. למעשה, הכוח יצר נראות של כוח פאן-ערבי, ובכך הכשיר בדיעבד את פלישתה של סוריה ללבנון במאי 1976 (חצי שנה טרם יצירת הכוח). כדי להבהיר את ההסכמות שהושגו בהסכם קהיר מאוקטובר 1976, בנוגע לפעילות הפלסטינית בדרום לבנון, נציגי לבנון, סוריה (במסווה של כוח ההרתעה הערבי) והפלסטינים נפגשו בשתורא החל מה-21 ביולי 1977. ההסכם שהושג בין הצדדים ארבעה ימים לאחר מכן, תאם במרביתו את העמדה הסורית. במסגרתו: הכוחות הפלסטיניים ייסוגו 15 ק"מ מהגבול עם ישראל, וצבא לבנון יהיה אחראי על הבטחת האזור ממנו ייסוגו. כוח ההרתעה הערבי יאבטח את רצועת החוף המערבית, יסייע בשיקום צבא לבנון, ויחד עם צבא לבנון יהיה אחראי על הביטחון בכל המדינה. חיילי הכוח החלו להתפרס ב-30 ביולי באזורים האסטרטגיים בבקאע, סביב ביירות, באזור צידון וטריפולי. אולם שום סעיף מלבד זה בהסכם, לא יושם בסופו של דבר, בשל חוסר יכולתו של צבא לבנון לפנות את אש"ף מבסיסיו בדרום. ביוני 1983 בחרה הממשלה הלבנונית שלא להאריך את מנדט הכוח, וכך למעשה סיימה את קיומו. סוריה לא הסיגה את כוחותיה, והבטיחה להשאירם "כל עוד נוכחותם נחוצה לממשלה הלבנונית". החלטה 1559 של מועצת הביטחון אילצה את סוריה לסיים את כיבושה הצבאי בלבנון ב-2005. עיראק הייתה מעוניינת שלא להותיר את סוריה כמדינה הערבית המשפיעה בלבנון, להראות כי גם היא משרתת את האינטרסים הלאומיים הכלל-ערביים, ולהבליט את עצמה ככוח צבאי באזור. ראו בתיעוד זה של התרחשויות המלחמה, שימו לב בייחוד להתרחשויות בסוף חודש יולי. ראו פה
שארל דבאס

שארל דבאס (בערבית: شارل دباس; 1884–1935), היה נשיא לבנון הראשון בתקופת המנדט הצרפתי. בניגוד למרבית הנשיאים שבאו אחריו, דבאס היה יווני-אורתודוקסי ולא מרוני. דבאס מונה לנשיא פעמיים על ידי הנציב הצרפתי, בעיקר על רקע היותו נשוי לצרפתייה. לפני שנכנס לזירה הפוליטית היה עורך עיתון בצרפתית שיצא לאור בלבנון. לאורך כהונתו כנשיא סירב דבאס להשתמש במכונית השרד שלו אלא לנסיעות רשמיות, וראה במשרה את פסגת הקריירה שלו. גם כששכב על ערש דווי בפריז ב-1935, עדיין קיווה לשוב ללבנון ולתפוס בשנית את כס הנשיאות. מדיה וקבצים בנושא שארל דבאס בוויקישיתוף ערך זה הוא קצרמר בנושא פוליטיקאים ובנושא לבנון. אתם מוזמנים לתרום לוויקיפדיה ולהרחיב אותו.
אלפרד ג'ורג' א-נקאש

אלפרד ג'ורג' א-נקאש (בערבית: ألفرد جورج النقاش; 1887[דרושה הבהרה]–1978) היה מדינאי לבנוני נוצרי-מרוני שכיהן כראש ממשלת לבנון וכנשיא המדינה בזמן המנדט הצרפתי על לבנון. הוא התמנה לנשיאות על ידי השלטונות הצרפתיים לאחר התפטרותו של אמיל אדה באפריל 1941, ולפני שהושבע לתפקיד כיהן פייר ג'ורג' ארלאבוס כנשיא זמני במשך 6 ימים. הוא כיהן בתפקיד עד 18 במרץ 1943. בבחירות בשנת 1943 התמודד לפרלמנט במחוז ביירות. כיום קרוי אחד הרחובות המרכזיים בביירות על שמו. מדיה וקבצים בנושא אלפרד ג'ורג' א-נקאש בוויקישיתוף א. בן יוסף, מ"הלבנון הגדול" עד "הלבנון העצמאי", המשקיף, 5 ביוני 1947 הצלחה לאופוזיציה בבחירות הלבנון, משמר, 1 בספטמבר 1943 ערך זה הוא קצרמר בנושא פוליטיקאים ובנושא לבנון. אתם מוזמנים לתרום לוויקיפדיה ולהרחיב אותו.
כל ילדיי

כל ילדיי (באנגלית: All My Children) היא אופרת סבון של רשת ABC האמריקאית ששודרה מ-5 בינואר 1970. הסדרה מביאה את סיפורם של תושבי עיירה בורגנית בדיונית בשם "פיין ואלי" הממוקמת בפנסילבניה. במספר מקרים הסדרה פרצה דרך בעיסוק בנושאים שהיוו טאבו בתעשיית הבידור האמריקאית. ב-1983 היא הייתה אופרת הסבון הראשונה שעסקה בגלוי בהומוסקסואליות והציגה דמות לסבית, וב-1987 הייתה בין הראשונות שעסקו במחלת האיידס וביחס החברה לחולים במחלה. הסדרה היוותה קרש קפיצה לכמה ממשתתפיה, ובראשם שרה מישל גלר ששיחקה בתור קנדל הארט, ולאחר מכן כיכבה בסדרה באפי ציידת הערפדים. ג'סי מקרטני, ששיחק בסדרה מ-1998 ועד ל-2001, זכה על תפקידו בשני פרסי אמי. בסדרה שיחקה גם שאנון קיין. אחת הדמויות האייקוניות של הסדרה היא אריקה קיין, אותה גילמה סוזן לוצ'י במשך 41 שנה, מ-1970 ועד ביטול הסדרה ב-2011. בישראל, שודרה הסדרה החל מיוני 1999 ועד 2004 באופן יומי בערוץ 2. לאחר הפסקה של מספר חודשים, הסדרה חזרה לשידור בערוץ 1 מנובמבר 2004 עד אמצע ינואר 2006. באפריל 2011 הודיעה רשת ABC על הפסקת שידורה של הסדרה ב-23 בספטמבר 2011, לאחר 41 שנים. בחודש אפריל 2013 כל ילדיי ולחיות את החיים חזרו לשדר פרקים חדשים לאחר שחברת PROSPECT PARK שרכשה את הזכויות וההיסטוריה של אופרות הסבון מרשת ABC החלה לשדר פרקים חדשים באמצעות iTunes ו-Hulu בארצות הברית. שידורי הסדרה הסתיימו ב-2 בספטמבר 2013. מדיה וקבצים בנושא כל ילדיי בוויקישיתוף "כל ילדיי", במסד הנתונים הקולנועיים IMDb (באנגלית) "כל ילדיי", באתר Rotten Tomatoes (באנגלית) "כל ילדיי", באתר Metacritic (באנגלית) "כל ילדיי", במסד הנתונים הקולנועיים KinoPoisk (ברוסית) כל ילדיי, באתר ynet, 9 בינואר 2002 האתר של כל ילדיי ברשת ABC אחרי 41 שנים: "כל ילדיי" יורדת מהמסך, באתר וואלה, 14 באפריל 2011 מיה אבידן, הסבון בכה מאוד: על מותה של "כל ילדיי", באתר nrg‏, 1 במאי 2011 ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
קופה

האם התכוונתם ל... קפאין – תרכובת נקבת הקוף מקום אחסון לכסף: קופת חיסכון – קופסה שבה שומרים וצוברים מטבעות קופת צדקה קופה קטנה קופה רושמת – מכשיר לחישוב ולרישום קנייה הכולל מגירה לאחסון כסף קופה ראשית – סדרת טלוויזיה ישראלית קופה (נהר) – נהר המשמש כגבול טבעי בין קרואטיה לסלובניה קופה (לבואו) (אנ') – נהר קטן בליטא, יובל של הלבואו קופה (יישוב) – (Coppet) יישוב בשווייץ, במחוז ניון בקנטון ווד, אחוזתם של ז'אק נקר ושל מאדאם דה סטאל קופה (כפר) – (Kupa) כפר בהונגריה קופה – רכב בעל 2 דלתות במספר שפות קופה משמעו גביע, למשל קופה אמריקה קרה קופה – משחק קלפים כופה – עיר בעיראק אלכופופ – משקה אלכוהולי קל קופא – אות קדומה באלפבית היווני אישים: גרגורי קופה – כדורגלן עבר צרפתי ששיחק בעמדת השוער וילהלם קופה – קצין בכיר באס אס ז'אן-פרנסואה קופה – פוליטיקאי צרפתי, שר אוצר לשעבר פרנסואה קופה – משורר, מחזאי וסופר צרפתי רמון קופה – כדורגלן עבר צרפתי ששיחק בעמדת הקשר קפיר קפה קופל קוף (פירושונים)
Led Zeppelin III

Led Zeppelin III הוא אלבומה השלישי של להקת ההארד רוק לד זפלין, שיצא לאור בחמישי באוקטובר, 1970 בידי חברת התקליטים "אטלנטיק רקורדס". בניגוד לשני האלבומים שקדמו לו, האלבום הזה הציג בפני המעריצים צד אחר של הלהקה, שכלל בתוכו מוזיקת פולק בריטית וגיטרות אקוסטיות, שהציגו את עיקר האלבום לצד מוזיקת הרוק והבלוז. אולם, האלבום סבל מביקורות קשות. מצד אחד העבירו ביקורת על השירים ה"כבדים" שבאלבום בטענה שמדובר ברעש טפל, בעוד שהשירים האקוסטיים נקטלו בטענה שהם חיקוי של המוזיקה של קרוסבי, סטילס, נאש ויאנג. על אף שהביקורות השליליות השפיעו על המכירות של האלבום באותה עת, האלבום עדיין הפך להצלחה בינלאומית, ועם הזמן, המוניטין שלו שוקם למכביר. האלבום כולל שניים מהשירים המפורסמים של לד זפלין: Immigrant Song (שיר המהגרים) ו־Since I've Been Loving You (מאז שאהבתיך). הראשון נכתב בידי ג'ימי פייג' ורוברט פלאנט על הפלישה הנורדית של האנגלים (פירוש אירוני למילה "הגירה"), והושפע מהופעה של הלהקה באיסלנד. השיר השני הפך לקלאסיקת רוק שכוללת נגינה אמוציונלית מצד חברי הלהקה יחד עם השירה של פלאנט שמנצלת את המנעד הקולי שלו באופן מקסימלי. השיר עצמו הפך לשיר חובה בהופעות של הלהקה. שירים פופולריים נוספים באלבום הם: Celebration Day, Friends, ו־Bron Yr Aur Stomp, שנכתב על כלבו של פלאנט "סטריידר" ונקרא על שם בית כפרי בו הקליטו חברי הלהקה מספר שירים ושימש להם השראה באלבום. השיר Gallows Pole הוא במקור שיר עם בריטי מוכר שנושא את אותו השם, שהוקלט ב-1939 על ידי זמר הפולק לדבלי. ג'ימי פייג' שמע אותו לראשונה בתקליט של Folkways מאת פרד גרלאך, נגן גיטרת 12 מיתרים. פייג' השתמש בגרסה שלו כבסיס ושינה לחלוטין את העיבוד. בשיר הזה ניגן גם לראשונה על בנג'ו. את השיר Tangerine כתב פייג' כמה שנים לפני כן והיארדבירדס ניסו להקליט אותו יותר מפעם אחת. פייג' מנגן בו בגיטרת פדל סטיל, לראשונה מאז האלבום הראשון. התקליט המקורי היה מורכב באופן חדשני: אריזת התקליט הייתה נפתחת, כך שעל העטיפה הקדמית ומבפנים הוצגו תמונות סוריאליסטיות של עצמים ודימויים שונים, רובם קשורים לתעופה. בתוך העטיפה הקדמית של התקליט היה מונח נייר עם תמונות נוספות של חברי הלהקה ודימויים פסיכדליים, שהיה אפשר לסובב מבפנים ולראות את הדימויים דרך פתחי חורים בעטיפה החיצונית. כאשר תמונה הוזזה אל תוך פתח אחד כך שאפשר היה לראות אותה, בדרך כלל עוד תמונה או שתיים היו מוצגות בפתחים אחרים. מחמת המורכבות של העטיפה אין להשיג בדיסקים את האלבום עם אותו הקונספט, פרט להדפסות מיוחדות. Immigrant Song (פייג'/ פלנט)- 2:25 Friends (פייג'/ פלנט)- 3:54 Celebration Day (פייג'/ פלנט/ ג'ונס)- 3:29 Since I've Been Loving You (פייג'/ פלנט/ ג'ונס)- 7:23 Out On The Tiles (פייג'/ פלנט/ בונהם) 4:07 Gallows Pole (נערך מחדש על ידי: פייג'/ פלנט)- 4:56 Tangerine (פייג')- 3:10 That's The Way (פייג'/ פלנט)- 5:37 Bron Yr Aur Stomp (פייג'/ פלנט/ ג'ונס)- 4:16 Hats Off To (Roy) Harper (ג'ונסון)- 3:42 ג'ימי פייג' - גיטרה חשמלית, גיטרה אקוסטית, גיטרת פדל סטיל ובנג'ו רוברט פלאנט - שירה ומפוחית ג'ון פול ג'ונס - גיטרה בס, קלידים ומנדולינה ג'ון בונהם - תופים מידע על האלבום Led Zeppelin III באתר MusicBrainz מידע על האלבום Led Zeppelin III באתר AllMusic האלבום Led Zeppelin III באתר Discogs האלבום Led Zeppelin III באתר ספוטיפיי האלבום Led Zeppelin III באתר דיזר האלבום Led Zeppelin III באתר יוטיוב ריצ'י יורק, לד זפלין: סיפורה של להקת הרוק הטובה בעולם, פרק 5, עמ' 154-152.
ברזיל (פירושונים)

האם התכוונתם ל... ברזיל – מדינה באמריקה הדרומית מדינת ברזיל – יחידה מנהלית בברזיל הקולוניאלית שהתקיימה בין השנים 1621 ו-1815 ברזיל (עץ) – עץ, שעל שמו נקראת המדינה ברזיל אגוז ברזילאי או שקד ברזילאי – עץ אחר, Bertholletia excelsa, המפיק זרע המכונה בשוגג אגוז (באנגלית Brazil nut) ברזיל (סרט) – סרט מדע בדיוני משנת 1985 בבימויו של טרי גיליאם אישים: אנדרה ברזיל – שחיין ברזילאי ברזל (פירושונים) ברזילאי
הר ארבוס

הר אֶרֶבּוּס (Mount Erebus) באנטארקטיקה הוא הר הגעש הפעיל הדרומי ביותר בכדור הארץ. ההר נמצא באי רוס, והוא מתנשא לגובה 3,794 מטרים. באי מצויים שלושה הרי געש נוספים, רדומים. ארבוס פעיל באופן רצוף מאז שנת 1972. על ההר קיימת תצפית מדעית המנוהלת על ידי "המכון הטכנולוגי למכרות וטכנולוגיה של ניו מקסיקו". הר הגעש יושב מעל פרוסת קרום דקה, כך שסלע מותך מתרומם ביתר קלות מתוך כדור הארץ. בלועו של הר ארבוס קיים אגם של לבה נוזלית, אחד מאגמי הלבה הבודדים בעולם. הלבה מתפרצת מן האגם מספר פעמים ביום, כמו בהר הגעש סטרומבולי. בשנת 2005 נצפו מספר התפרצויות אפר וזרמי לבה קטנים מתוך פירים ליד אגם הלבה. היישוב האנטארקטי הגדול ביותר - תחנת מק'מרדו, המופעלת על ידי ארצות הברית - נמצא בטווח הראייה של הר הגעש (כ -40 ק"מ משם). הר ארבוס התגלה בשנת 1841 על ידי חוקר הקוטב סר ג'יימס קלארק רוס, שקרא לו על שמה של "ארבוס", אחת משתי אוניות המשלחת. מקור השם במיתולוגיה היוונית, הכינוי שניתן לחלק מעולם השאול, שאותו עוברים המתים בדרכם לממלכת המתים, היא האדס. הספינה האחרת הייתה "טרור", שהעניקה את שמה להר טרור (הר געש אחר). המטפסים הראשונים להר היו חברי משלחת נמרוד של ארנסט שקלטון לקוטב הדרומי, בשנת 1908. ערך מורחב – טיסה 901 של אייר ניו זילנד ב-28 בנובמבר 1979 התרסק על הר ארבוס מטוס אייר ניו זילנד בטיסה מספר 901. זו הייתה טיסת תיור שיצאה משדה התעופה באוקלנד אל עבר אנטארקטיקה לצורך תצפית. המטוס, מדגם DC-10-30, התרסק אל צלע ההר וכל 257 הנוסעים ואנשי הצוות נהרגו. מדיה וקבצים בנושא הר ארבוס בוויקישיתוף התצפית המדעית על הר ארבוס, מידע מקיף על ההר. אתר Global Volcanism Program NASA EARTH OBSERVATORY, Mount Erebus, Antarctica בו ריפנבורו, "להתחרות עם המוות", בלומסברי 2008, עמ' 12
צ'ולנונט סוריוד

הגנרל בדימוס צ'ולנונט סוריוד (בתאית: สุรยุทธ์ จุลานนท์; נולד ב-28 באוגוסט 1943), ראש הממשלה הזמני של תאילנד ומפקד צבא תאילנד לשעבר. ב-40 שנות[דרושה הבהרה] הקריירה הצבאית שלו, נתפס סוראיוד כמפקד יעיל וישר, וזכה לשבחים רבים על תפקודו כמפקד הצבא. עם פרישתו מהצבא בשנת 2003, מונה כחבר המועצה המייעצת למלך תאילנד. סוראיוד נחשב כמקורב לגורמים בצבא ארצות הברית, שהרבו לשבח את תפקודו. עם שחרורו מהצבא, הצטרף סוראיוד, בודהיסט אדוק, למנזר בודהיסטי, ושהה במקום למשך תקופה מסוימת. בעבר הכריז כי אין בכוונתו להיכנס ל"ביצה הפוליטית", אולם כאמור, לבסוף עשה זאת. סוריוד נבחר על ידי השבועון "טיים" ל"גיבור של אסיה", בשל היותו חייל מקצועי המעוניין ברפורמות. הוא נתפס בארצו כאיש הגון ובעל כישורים מוכחים. מיד לאחר השבעתו אמר סוריוד כי ממשלתו החדשה תתמקד ברווחתם של האזרחים. מדיה וקבצים בנושא צ'ולנונט סוריוד בוויקישיתוף ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
תזה

המונח "עבודת גמר" מפנה לכאן. לערך העוסק במשימה אישית לבחינת בגרות בתיכונים בישראל, ראו עבודת גמר תיכונית בישראל. תֶּזָה (מיוונית: θέσις) היא רעיון שאדם מציג, תוך שהוא בוחן את מאפייניו ומשמעותו. בעולם האקדמי, תזה מציגה מחקר שערך מציג-התזה, והיא משמשת בדרך כלל למילוי חלק מהדרישות לקבלת תואר שני. המסמך המקביל, לקבלת תואר "דוקטור" (ובמדינות אירופיות ואסייתיות רבות, גם לקבלת דרגת פרופסור), נקרא "דִּיסֶרְטַצְיָה". מציג התזה מקבל הדרכה אישית במהלך כתיבת התזה מאיש מחקר המכונה "מנחה התזה". המנחה הוא גם אחד מהאנשים השופטים את איכות התזה לשם קבלת התואר. קבוצת שופטים זו מכונה "ועדת התזה". ועדה זו מכילה, ברוב האוניברסיטאות בעולם, שלושה אנשי מחקר במקרה של תזה לקבלת תואר שני, וחמישה אנשי מחקר במקרה של דיסטרציה לקבלת תואר "דוקטור". התזה אינה כלי נוח לדיווח על ממצאי מחקרים ובמאה ה-21, היא נכתבת רק כמטלה לימודית ומכוחה של מסורת. הסיבה לכך היא אורך התמליל הדרוש לניסוחה. הכלי המרכזי לדיווח על ממצאי מחקר הוא עתה מאמר בכתב עת אקדמי בעל ביקורת עמיתים. ככל שהאינטרנט מתפתח, קל יותר לאתר מאמרים בכתבי עת כאלה והדבר גורם לירידה מתמדת במעמדן של התזות. אמצעים מקובלים אחרים לדיווח על ממצאים הם קיום הרצאה מול קהל בכינוס מחקרי, כשההרצאה כוללת מצגת, או הצגת פוסטר בכינוס מחקרי. הכתיבה של תזה מועברת כחלק מתהליך השלמת הדוקטורט, והיא משמעותית להצלחתו של תהליך זה. תזה מוצלחת מחייבת תוכן מקיף, משקף את המחקר הביבליוגרפי והחדשני, ומוכיח את הידע המקצועי והיכולות האנליטיות של המחקר. עבודה בעלת איכות גבוהה מהווה יתרון גדול בעיניהם של אנשי הוראה ותלמידים פוטנציאליים, ועשויה לעזור להם לקבל מעמד מוערך בקהל החוקרים ובעולם האקדמי בכללי. במאה ה-21 ישנם מוסדות אקדמיים המקיימים מסלולי לימודים לתואר שני ללא תזה. הלומדים בהם אינם נדרשים להגיש עבודת מחקר, ואז מספר הקורסים שעל הסטודנט ללמוד במסגרת המסלול, גדול יותר מאשר במסלולים הכוללים תזה. במרבית המקרים, צריכים הסטודנטים במסלולים אלה להגיש בתום הלימודים עבודת גמר יישומית (לא מחקרית). תואר שני ללא תזה אינו מאפשר המשך ללימודי דוקטורט. בחלק מהמוסדות האקדמיים, פטורים תלמידי דוקטורט מכתיבת תזה, אם הם פרסמו מספר מאמרים בכתבי עת מחקריים שבהם נהוגה ביקורת עמיתים. מבין המוסדות שאינם פוטרים מכתיבת תזה במקרה כזה, יש כאלה שפוטרים את התלמידים מעריכת מחקר חדש עבור התזה, ומאפשרים להם לסכם את כל המאמרים שהם כבר פרסמו לחיבור בעל מבנה של תזה. תלמידים שהצטיינו בלימודי התואר הראשון יכולים כיום להתקבל למסלול ישיר לדוקטורט. ישנן מדינות בהן מסלול זה מדלג לחלוטין על כל לימודי התואר השני וישנן מדינות, כמו ישראל, שבהן הוא מדלג רק על כתיבת התזה של התואר השני, אך לא על הגשת הצעת המחקר המקדימה לה. תלמידים שמצטיינים בלימודי התואר השני יכולים להתקבל למסלול משולב לדוקטורט. עבודה אקדמית מאמר מדעי מדיה וקבצים בנושא תזה בוויקישיתוף ערך זה הוא קצרמר בנושא מדעים. אתם מוזמנים לתרום לוויקיפדיה ולהרחיב אותו.
פרח אדום (להקה)

פרח אדום היא להקה ישראלית המתמחה בסגנון מוזיקת הרבטיקו היוונית. סגנון המוזיקה רבטיקו נוצר בסוף המאה ה-19 באסיה הקטנה בסמירני, איזמיר של היום והמשיך להתפתח בפיראוס, אתונה וסלוניקי. להקת ״פרח אדום״ רואה עצמה כממשיכת דרכן של הזמרת היהודיה רוזה אשכנזיאשר הייתה מגדולות זמרות יוון (נפטרה ב-1980) והזמרת היהודיה סטלה חסקיל (1918–1954), וכן את דרכם של יהודי סלוניקי בעיקר צדיק וגאזוז, אשר נהגו לשיר את שירי הרבטיקו בשפת הלדינו. תומר כץ, סולן הלהקה ומנהלה המוזיקלי, כתב טקסטים בעברית למנגינות רבטיקו ויצר שירים ולחנים עבריים חדשים ומקוריים בסגנון זה. כמו כן השתתף תומר בסרט הדוקומנטרי על הזמרת היהודיה רוזה אשכנזי "קנרית מתוקה שלי" של הבמאי רועי שר הלהקה משתפת פעולה עם אומנים יוונים, ביניהם המשורר הידוע מנוליס רסוליסהזמרת סופיה פפזוגלו ושני נגני הבוזוקי המובילים ביוון מנוליס קרנתיניס וניקוס תאתאסופולוס, וזכתה לביקורות נלהבות בארץ וכן ביוון. ב-4 בנובמבר 2012 להקת ״פרח אדום״ ובראשה תומר כץ ארגנו את סמינר הרבטיקו הראשון מסוגו בישראל, בו התארח נגן הבוזוקי היווני אדוניס חראלומבופולוס, מטובי נגני הבוזוקי ביוון. הסמינר התקיים בבית הקהילה היוונית בירושלים. מאז מתקיים הסמינר מדי שנה בהדרכת המוזיקאים החשובים ביותר ביוון, כולל Dimitris Mystakidis, Evgenios Voulgaris. באוקטובר 2013 אירחה להקת ״פרח אדום״ את המוזיקאית היווניה ת'יאודורה את'נסיו למופע ראשון מסוגו בישראל, שהוקדש לשיריה של הזמרת היהודיה סטלה חסקיל. באוגוסט 2016 להקת ״פרח אדום״ אירחה למופע משותף את אחת הזמרות הגדולות ביוון, הזמרת מריו. בינואר 2016 להקת ״פרח אדום״ העלתה מופע חדש "יוון והקשר הישראלי", בו הלהקה משתפת פעולה עם האומנים הוותיקים דקלון ויהודה קיסר. הלהקה הוציאה עד כה את האלבומים "פרח אדום בהופעה", "אש של אהבה" וכן D.V.D של הופעה חיה "בבית הקונפדרציה". תומר כץ - בוזוקי, עוד, בגלמה, ניהול מוזיקלי, לחנים וטקסטים אלעד קינר - קונטרבס ורה גורנשטיין - כינור רעות-רבקה שאבי, ענבל דדון - שירה אוראל תמוז, נימרוד עצמון - גיטרה גבריאל פיסק, עומר להב - כלי הקשה פרח אדום, ברשת החברתית פייסבוק על פרח אדום בפורטל "הבמה" אש של אהבה יוקדת, באתר m.news1.co.il greekit – פריקית של יוון » בוזוקי ובלוז (באנגלית) nrg תרבות, בלעדי: שיר יווני בחזרה עם להקת פרח אדום, באתר nrg‏, 18 באוגוסט 2015